શહેરની જેમ જ ગામડામાં આર્થિક અને સામાજિક ક્રાંતિની ચેતના જાગે તેવા સપનાંને સાકાર કરતી જ્યોતિગ્રામ યોજનાથી શહેરોની જેમ જ રાજ્યનાં ૧૮,૦૦૦ ગામડાં ૨૪ કલાક વિક્ષેપ વિના થ્રી ફેઈઝ વીજળી મેળવી રહ્યાં છે. જ્યોતિગ્રામ યોજના દ્વારા ગુજરાતનાં ૧૮,૦૦૦ ગામડાંને થ્રી ફેઈઝ ગુણવત્તાસભર ૨૪ કલાક વીજપુરવઠો પૂરો પાડીને "ઊર્જાવાન ગુજરાતનું સપનું સાકાર થયું. જ્યોતિગ્રામ યોજના અંતર્ગત ૧૮,૦૬૫ ગામો અને ૯,૬૮૧ પેટાપરા વિસ્તારને આવરી લેવામાં આવ્યાં. આ અનોખી યોજનાનો સફળતાપૂર્વક અમલ કરતું ગુજરાત ભારતનું પ્રથમ રાજ્ય બન્યું. એટલું જ નહીં આ યોજનાથી પ્રેરણા લઈને અન્ય રાજ્યોએ પણ ગુજરાતના પગલે ચાલવાની પ્રેરણા લીધી. અગાઉ કૃષિક્ષેત્રે માંડ ત્રણ-ચાર કલાક કટકે કટકે વીજળી મળતી હતી. જ્યોતિગ્રામ યોજનાને કારણે કૃષિક્ષેત્રે આઠ કલાક અવિરત વીજપુરવઠો ઉપલબ્ધ થયો. ઇન્સ્ટિટ્યૂટ ઑફ રૂરલ મેનેજમેન્ટ-ઇરમા દ્વારા થયેલા સર્વે અનુસાર આ યોજનાને કારણે ક્ધયા તેમજ કિશોરોના ઘરે અભ્યાસ કરવાની સરેરાશ અવધિમાં અનુક્રમે ૯૨ ટકા અને ૯૧ ટકાનો વધારો થયો. ગ્રામીણ ઔદ્યોગિક પ્રવૃત્તિઓ જેવી કે, ડાયમન્ડ પોલિશિંગ, પ્રસાધનો, એગ્રો પ્રોસેસિંગ વગેરેને વેગ મળ્યો. યોજનાને લીધે ૫૩ ટકા પરિવારોને રાત્રિના સમય દરમિયાન કામગીરી કરવાની તકો મળી.